cyanic-selkie/wikianc huggingface dataset:
Δίοδος
Η εξίσωση Shockley
Η ισότητα Shockley της ιδεατής διόδου ή ο νόμος της διόδου the diode law (που ονομάστηκε από τον συνεφευρέτη του τρανζίστορ William Bradford Shockley) είναι η χαρακτηριστική I-V characteristic μιας ιδανικής διόδου είτε σε ορθή είτε σε ανάστροφη πόλωση. Προκύπτει από την παραδοχή ότι οι μόνες διαδικασίες που προκαλούν ρεύμα σε μια δίοδο είναι η μετακίνηση(drift) (λόγω του ηλεκτρικού πεδίου), η διάδοση και ο θερμικός ανασυνδυασμός-παραγωγή. Επίσης θεωρεί ότι το ρεύμα του ανασυνδυασμού-παραγωγής (recombination-generation R-G) στο πεδίο κατάρρευσης είναι αμελητέο. Αυτό σημαίνει ότι η εξίσωση του Shockley δεν ισχύει για τις διαδικασίες που σχετίζονται με την αντίστροφη κατάρρευση και την φωτονιακή-βοηθούμενη R-G. Επιπρόσθετα, δεν περιγράφει την «πτώση επιπέδου» της καμπύλης I-V στην υψηλή ορθή πόλωση εξαιτίας της εσωτερικής αντίστασης, ούτε εξηγεί την πρακτική απόκλιση από την ιδανική στην περίπτωση της πολύ μικρής ορθής πόλωσης εξαιτίας του ρεύματος R-G στην περιοχή κατάρρευσης, όπου
Ο παράγοντας εκπομπής n διαφέρει από 1 μέχρι 2 ανάλογα με τη διαδικασία κατασκευής και το υλικό του ημιαγωγού και σε πολλές περιπτώσεις θεωρείται ότι είναι ίσο περίπου 1 (οπότε παραλείπεται. Η θερμική τάση VT είναι περίπου 25.7 mV σε θερμοκρασία δωματίου(25 °C ή 298 K) και θεωρείται ως μια γνωστή σταθερά. Ορίζεται ως:
όπου
Εφαρμογές
thumb|Διάφοροι τύποι διόδων. Η κλίμακα είναι σε cm.
Διαμόρφωση ραδιοφωνικών κυμάτων
Η πρώτη χρήση της διόδου ήταν η αποδιαμόρφωση των διαμορφωμένων κατά πλάτος(AM) ραδιοφωνικών εκπομπών. Συνοπτικά, ένα σήμα ΑΜ αποτελείται από θετικές και αρνητικές κορυφές που εναλλάσσονται, των οποίων το πλάτος είναι ανάλογο με το πλάτος του αρχικού ηχητικού σήματος, αλλά του οποίου η μέση τιμή είναι μηδέν. Η δίοδος (αρχικά μια κρυσταλλική δίοδος) ανορθώνει το σήμα ΑΜ, αφήνοντας ένα σήμα του οποίο η μέση τιμή είναι το επιθυμητό ηχητικό σήμα. Η μέση τιμή εξάγεται χρησιμοποιώντας ένα απλό ηλεκτρονικό φίλτρο και εισάγεται σε ένα ηχητικό transducer, ο οποίος παράγει ήχο.
Μετατροπή ισχύος
Οι ανορθωτές κατασκευάζονται από διόδους, οι οποίες χρησιμοποιούνται για να μετατρέψουν το εναλλασσόμενο ρεύμα (AC) σε συνεχές ρεύμα (DC).
Προστασία από υπέρταση ρεύματος
Οι δίοδοι χρησιμοποιούνται συχνά για να διοχετεύσουν καταστροφικές υψηλές τάσεις μακριά από ευαίσθητες ηλεκτρονικές συσκευές. Συνήθως, υπό κανονικές συνθήκες είναι ανάστροφης πολικότητας. Όταν η τάση αυξηθεί, η δίοδος γίνεται ορθής πολικότητας. Επίσης πολλά ολοκληρωμένα κυκλώματα χρησιμοποιούν διόδους στις επαφές σύνδεσης για να προστατεύσουν τα ευαίσθητα τραζίστορ τους από εξωτερικές υψηλές τάσεις
Λογικές πύλες
Οι δίοδοι μπορούν να συνδυαστούν με άλλα στοιχεία για να κατασκευάσουν πύλες λογικής και ειδικά πύλες λογικού AND και λογικού OR.
Μέτρηση θερμότητας
Μια δίοδος μπορεί να χρησιμοποιηθεί και ως συσκευή μέτρησης της θερμότητας, αφού η ορθή πτώση τάσης της διόδου εξαρτάται από τη θερμοκρασία. Αυτή η συσχέτιση με τη θερμοκρασία προκύπτει από τη σχέση της ιδανικής διόδου του Shockley και τυπικά είναι περίπου με -2.2 mV ανά βαθμό Κελσίου.
Γκέρντα Τάρο
Η Gerta Pohorylle (1 Αυγούστου 1910 - 26 Ιουλίου 1937), γνωστή επαγγελματικά ως Γκέρντα Τάρο, ήταν μια Γερμανίδα πολεμική φωτογράφος που δραστηριοποιήθηκε κατά τη διάρκεια του Ισπανικού Εμφυλίου Πολέμου. Θεωρείται η πρώτη γυναίκα φωτορεπόρτερ που κάλυπτε τα γεγονότα από την πρώτη γραμμή του πολέμου και που πέθανε πάνω στο καθήκον. Η Τάρο ήταν η σύντροφος και η συνεργάτης, και συνείσφερε στην πρώιμη δουλειά του φωτογράφου Εντρ Φρίντμαν με το ψευδώνυμο Ρόμπερτ Κάπα και ένα σημαντικός όγκος πρώιμου έργου του που αποδίδεται σε αυτόν στην πραγματικότητα ήταν έργο της Τάρο.
Βιογραφία
Η Γκέρντα Τάρο γεννήθηκε την 1η Αυγούστου 1910 στη Στουτγκάρδη, στο Βασίλειο της Βυρεμβέργης, από μια ιουδαϊκή-γαλικιανή οικογένεια της μεσαίας τάξης. Η Τάρο φοίτησε σε ένα οικοτροφείο της Ελβετίας.
Το 1929, η οικογένεια μετακόμισε στη Λειψία, δίπλα στα σύνορα με τη ναζιστική Γερμανία. Η Τάρο αντιτάχθηκε στο ναζιστικό κόμμα και έγινε μέλος αριστερών ομάδων. Το 1933, μετά την ανάληψη της εξουσίας από το ναζιστικό κόμμα, η Τάρο συνελήφθη και τέθηκε υπό κράτηση επειδή μοίραζε φυλλάδια που ασκούσαν αντιεθνικιστική, σοσιαλιστική προπαγάνδα. Ως αποτέλεσμα, ολόκληρη η οικογένεια Pohorylle αναγκάστηκε να εγκαταλείψει τη Γερμανία προς διαφορετικούς προορισμούς. Η Τάρο δεν θα ξανασυναντούσε την οικογένειά της ποτέ.
Γαλλία
Δραπετεύοντας από την αντισημιτική Γερμανία του Χίτλερ, η Pohorylle μετακόμισε στο Παρίσι το 1934. Το 1935, γνωρίστηκε με τον Ούγγροεβραίο φωτορεπόρτερ Εντρ Φρίντμαν. Εγκατέλειψε τη φωτογραφία και έγινε η προσωπική του γραμματέας. Ερωτεύτηκαν, και η Pohorylle ξεκίνησε να εργάζεται ως επιμελήτρια φωτογραφίας για την Alliance Photo.
Το 1936, η Pohorylle είχε την πρώτη της επιτυχία ως φωτορεπόρτερ. Έπειτα, η ίδια και ο Φρίντμαν δημιούργησαν ένα σχέδιο. Και οι δυο τράβηξαν καινούριες φωτογραφίες αλλά αυτές πουλήθηκαν ως το έργο ενός μη-υπάρχοντος Αμερικανού φωτογράφου, που είχε το όνομα Ρόμπερτ Κάπα (Robert Capa) και ήταν ένα κατάλληλο όνομα απέναντι στην αυξανόμενη πολιτική αστάθεια που κυριαρχούσε στην Ευρώπη και ήταν το αποτέλεσμα της επιτυχημένης αμερικανικής αγοράς. Το όνομα Capa προερχόταν από την οδό Cápa, στην οποία διέμενε ο Φρίντμαν στη Βουδαπέστη και η οποία στα Ουγγρικά σημαίνει Καρχαρίας. Το μυστικό αυτό δεν παρέμεινε για πολύ καιρό κρυφό αλλά ο Φρίντμαν υιοθέτησε αυτό το εμπορικό όνομα Capa αντί για το δικό του όνομα ενώ η Pohorylle υιοθέτησε το εμπορικό όνομα της «Γκέρντα Τάρο» από τον Ιάπωνα καλλιτέχνη Τάρο Οκαμότο και τη Σουηδέζα ηθοποιό Γκρέτα Γκάρμπο. Οι δυο τους συνεργάστηκαν για να καλύψουν τα γεγονότα που αφορούσαν το Popular Front στη Γαλλία της δεκαετίας του 1930.
Ισπανικός Εμφύλιος Πόλεμος
Όταν ξέσπασε ο ισπανικός εμφύλιος πόλεμος (1936), η Τάρο ταξίδεψε στη Βαρκελώνη για να καλύψει τα γεγονότα μαζί με τον Κάπα και τον Ντέιβιντ «Τσιμ» Σέιμουρ. Η Τάρο έλαβε το ψευδώνυμο La pequeña rubia (Η μικρή ξανθιά). Κάλυψαν τον πόλεμο στη βορειοανατολική Αραγωνία και στη νότια Κόρδοβα. Πάντα μαζί και χρησιμοποιώντας την υπογραφή του Ρόμπερτ Κάπα, έγιναν διάσημοι μέσα από σημαντικές δημοσιεύσεις (το ελβετικό Zürcher Illustrierte, το γαλλικό Vu). Οι πρώτες πολεμικές φωτογραφίες τους είναι εξαιρετικές καθώς η Τάρο χρησιμοποίησε μια φωτογραφική κάμερα Rollei ενώ ο Capa χρησιμοποιούσε μια κάμερα Leica. Ωστόσο, για κάποιο διάστημα το 1937 παρήγαγαν 135 παρόμοιες κινηματογραφικές ταινίες με την ετικέτα Capa&Taro. Ως συνέπεια, η Τάρο απέκτησε κάποια ανεξαρτησία. Αρνήθηκε την πρόταση γάμου του Κάπα. Επιπλέον σχετίστηκε δημοσίως με τον κύκλο των αντιφασιστών ευρωπαίων και αμερικανών διανοούμενων (όπως ο Έρνεστ Χέμινγουεϊ και ο Τζορτζ Όργουελ), οι οποίοι υποστήριζαν την ισπανική δημοκρατία. Η Ce Soir, μια αριστερή εφημερίδα της Γαλλίας, υπέγραψε συμβόλαιο μαζί της για να εκδώσει μόνο τα έργα της Τάρο. Έπειτα, ξεκίνησε να εμπορεύεται τις παραγωγές της με την ετικέτα «Photo Taro». Τα Regards, Life, Illustrated London News και Volks-Illustrierte ήταν μεταξύ εκείνων των δημοσιεύσεων που χρησιμοποίησαν το έργο της.
Καταγράφοντας μόνη της τον βομβαρδισμό της Βαλένθια, η Τάρο τράβηξε τις φωτογραφίες, που είναι οι πιο γνωστές της. Τον Ιούλιο του 1937, οι φωτογραφίες της Τάρο είχαν ζήτηση από τον διεθνή τύπο όταν, μόνη της, κάλυπτε την περιοχή Μπρουνέτ κοντά στη Μαδρίτη για χάρη της εφημερίδας Ce Soir. Παρόλο που η Εθνικιστική προπαγάνδα ισχυρίστηκε ότι αυτή η περιοχή ήταν υπό τον έλεγχό της, οι Δημοκρατικές δυνάμεις είχαν στην ουσία αναγκάσει την απομάκρυνση των εθνικιστών. Η κάμερα της Τάρο αποτέλεσε τη μόνη απόδειξη της κατάστασης στην περιοχή.
Θάνατος
Κατά τη διάρκεια της κάλυψης της υποχώρησης του Δημοκρατικού στρατού στη μάχη της Μπρουνέτ, η Τάρο ανέβηκε πάνω στη σανίδα του αυτοκινήτου του στρατηγού Βάλτερ που μετέφερε τραυματίες στρατιώτες. Ένα Δημοκρατικό τανκ χτύπησε πάνω του και η Τάρο υπέστη κρίσιμα τραύματα, πεθαίνοντας την επόμενη μέρα, 26 Ιουλίου 1937.
Ο Βρετανός δημοσιογράφος Ρόμπιν Στούμερ αμφισβήτησε τις συνθήκες θανάτου της Τάρο, γράφοντας στο περιοδικό New Statesman. Ο Στούμερ επικαλούμενος τον Βίλλυ Μπραντ, αργότερα Καγκελάριο της Δυτικής Γερμανίας, και φίλο της Τάρο κατά τη διάρκεια του Ισπανικού Εμφυλίου Πολέμου, λέγοντας ότι ήταν θύμα της σταλινικής εκκαθάρισης των Κομμουνιστών και των Σοσιαλιστών στην Ισπανία που δεν ευθυγραμμίστηκαν με τη Μόσχα. Ωστόσο, ο Στούμερ δεν παρείχε άλλα στοιχεία για αυτόν τον ισχυρισμό.
Σε μια συνέντευξη στην ισπανική εφημερίδα El País, ένας ανιψιός ενός Δημοκρατικού στρατιώτη στη μάχη της Μπρουνέτ εξήγησε ότι είχε πεθάνει σε ατύχημα. Σύμφωνα με την αφήγηση αυτόπτων μαρτύρων, πέρασε από πάνω της ένα τανκ που έκανε όπισθεν και πέθανε από τις πληγές της στο αγγλικό νοσοκομείο El Goloso λίγες ώρες αργότερα. Ο οδηγός του τανκ δεν κατάλαβε τι είχε κάνει. Λόγω της πολιτικής της δέσμευσης, η Τάρο είχε γίνει μια σεβαστή αντιφασιστική προσωπικότητα. Την 1η Αυγούστου 1937, στα 27α γενέθλιά της, το Γαλλικό Κομμουνιστικό Κόμμα της έκανε μια μεγάλη κηδεία στο Παρίσι, τραβώντας δεκάδες χιλιάδες ανθρώπους στους δρόμους, έθαψε στο Κοιμητήριο του Περ-Λασαίζ και ανέθεσε τον Αλμπέρτο Τζακομέττι να δημιουργήσει ένα μνημείο για τον τάφο της.
Στις αρχές του 2018, μια φωτογραφία που φέρεται να ήταν μια εικόνα της Τάρο στο κρεβάτι του θανάτου της στο αγγλικό πολεμικό νοσοκομείο κυκλοφόρησε από τον γιο του Ούγγρου Δρ Κίζλυ που τη φρόντισε.
Κληρονομιά
Στις 26 Σεπτεμβρίου 2007, το Διεθνές Κέντρο Φωτογραφίας άνοιξε την πρώτη μεγάλη αμερικανική έκθεση φωτογραφιών της Τάρο.
Τον Οκτώβριο του 2008, η πόλη της Στουτγκάρδης ονόμασε μια πλατεία στη διασταύρωση των Hohenheimer, Dannecker και Alexander Strasse με το όνομα της Τάρο, την Gerda-Taro-Platz. Η πλατεία επανασχεδιάστηκε το 2014, με μια τελετή εγκαινίων στις 18 Νοεμβρίου, για να περιλαμβάνει 9 μεταλλικές στήλες, κάθε μία με ένα γράμμα του ονόματός της κομμένο, ορατό από απόσταση.
Το καλοκαίρι του 2016, μια υπαίθρια έκθεση φωτογραφιών της Taro από τον Ισπανικό εμφύλιο πόλεμο ήταν μέρος του φεστιβάλ φωτογραφίας f/stop στη Λειψία. Όταν τελείωσε το φεστιβάλ, αποφασίστηκε ότι η προβολή, εν μέρει πληρωμένη μέσω crowdfunding, θα γινόταν μόνιμη. Λίγο αργότερα, στις 4 Αυγούστου, η επίδειξη του έργου της Τάρο καταστράφηκε αλείφοντάς το με μαύρο χρώμα. Με ένα έργο crowdfunding για την αποκατάσταση των εργασιών που βρίσκεται σε εξέλιξη, το κατεστραμμένο έργο παραμένει στη θέση του. Υπάρχει υποψία ότι η καταστροφή έχει ως κίνητρο τα αντιπροσφυγικά ή αντισημιτικά συναισθήματα.
Το μυθιστόρημα Περιμένοντας τον Ρόμπερτ Κάπα, της Σουζάνα Φορτές (2011), είναι μια μυθοπλαστική αφήγηση της ζωής της Τάρο και του Κάπα.
Η ταινία ντοκιμαντέρ, The Mexican Suitcase (2011), αφηγείται την ιστορία μιας βαλίτσας 4.500 χαμένων αρνητικών που τράβηξαν οι Τάρο, Κάπα, και Ντέιβιν Σέιμουρ κατά τη διάρκεια του Ισπανικού Εμφυλίου Πολέμου. Η βαλίτσα και τα αρνητικά, αυτή τη στιγμή βρίσκονται στο Διεθνές Κέντρο Φωτογραφίας στη Νέα Υόρκη. Το θεατρικό έργο Shooting With Light, παραγωγή της θεατρικής εταιρείας Idle Motion, βασίζεται σε αυτήν την ταινία. Κατά την ταξινόμηση των έργων αυτής της συλλογής, πολλές φωτογραφίες που κάποτε αποδίδονταν στον Capa βρέθηκαν ότι ήταν της Τάρο, επιτρέποντας έτσι μια καλύτερη κατανόηση της συμβολής της στο φωτορεπορτάζ. Περιγράφοντας μια διαφορά στο στυλ της σε σύγκριση με εκείνη του Κάπα, η επιμελήτρια Kristen Lubben είπε «Οι φωτογραφίες της είναι πολύ πιο πόζες, χρησιμοποιώντας ισχυρές γωνίες κάμερας. Η Capa ήταν πολύ περισσότερο σε κίνηση».
Το τραγούδι «Taro» του βρετανικού indie rock συγκροτήματος alt-J αφορά τον ρόλο της ως πολεμικής φωτογράφου κατά τη διάρκεια του Ισπανικού Εμφυλίου Πολέμου καθώς και τη σχέση της με τον Κάπα. Το τραγούδι περιγράφει τις γραφικές λεπτομέρειες του θανάτου του Κάπα («Ένα βίαιο γαλλικό κλειδί πιάνει τη μάζα / σκίζει το φως, σκίζει τα μέλη σαν κουρέλια») και φαντάζεται τα συμπληρωματικά συναισθήματα του Τάρο.
Το 2017 το Δημοτικό Συμβούλιο της Μαδρίτης αποφάσισε να ονομάσει έναν δρόμο στην πόλη Calle Gerda Taro (Οδός Γκέρντα Τάρο), ένας δρόμος που πηγαίνει από την Avenida de la Victoria στο Calle Durango. Βρίσκεται βορειοδυτικά από το κέντρο της πόλης κατά μήκος της διαδρομής Α6.
Το 2018, η πόλη της Λειψίας ονόμασε ένα νέο γυμνάσιο για 1.200 μαθητές με το όνομα της Τάρο, Είναι κοντά στην έκθεση των φωτογραφιών της σε μόνιμη έκθεση.
Εμφανίστηκε στο Google Doodle την 1η Αυγούστου 2018.
Το 2017 ήταν το θέμα του μυθιστορήματος The Girl with the Leica, της Έλενα Γιάνετσεκ.
Στρογγυλή Πόλη της Βαγδάτης
thumb|right|250px Η Στρογγυλή Πόλη, επίσημα Πόλη της Ειρήνης (αραβικά: μαντινάτ ασ-σαλάμ), ήταν ο αρχικός αστικός πυρήνας της Βαγδάτης, που χτίστηκε το 767 μ.Χ. ως έδρα των Αββασιδών. Η πόλη αρχικά προοριζόταν για την αυλή των χαλίφηδων και τους κυβερνητικούς και στρατιωτικούς αξιωματούχους, ενώ ο απλός λαός έμενε σε προάστια εκτός των τειχών, όπου βρίσκονταν και οι αγορές. Μεταξύ των ονομαστών κτιρίων που βρίσκονταν εκεί ήταν και ο Οίκος της Σοφίας.
Εξωτερικοί σύνδεσμοι
Κατηγορία:Ιστορία του Ιράκ
Γκαρί Μποκαλί
Ο Γκαρί Μποκαλί (γεννημένος στις 19 Απριλίου 1988 στο Σκελσέρ της Μαρτινίκας) είναι ένας Γάλλος ποδοσφαιριστής ο οποίος αγωνίζεται στην γαλλική Μονπελιέ, στην θέση του δεξιού μπακ.
Αγωνιζόμενος στην θέση του δεξιού αμυντικού, ξεκίνησε την επαγγελματική του καριέρα στην Μαρσέιγ το 2005. Μετά από δύο σεζόν στην πρώτη του ομάδα, πραγματοποίησε ένα πέρασμα από την Λιγκ 2 αγωνιζόμενος με την μορφή δανεικού στην ΦΚ Λιμπούρν Σαιν Σεράν την σεζόν 2007-2008 και στη συνέχεια στην Μονπελιέ την επόμενη σεζόν. Επιστρέφοντας στην Μασσαλία, παρέμεινε στην ομάδα για το πρώτο μισό της σεζόν προτού επιστρέψει με την μορφή δανεισμού στην Μονπελιέ όπου και υπέγραψε συμβόλαιο συνεργασίας στο τέλος της σεζόν 2009-2010, με τους πρωτοπόρους στην βαθμολογία του πρωταθλήματος Heraultais να κάνουν χρήση της οψιόν αγοράς του παίκτη. Ο Μποκαλί έχει κατακτήσει το Πρωτάθλημα Γαλλίας δύο φορές στη διάρκεια της καριέρας του το 2010 και το 2012. Ήταν επίσης δευτεραθλητής Γαλλίας το 2007, δευτεραθλητής της Λιγκ 2 το 2009 ενώ συμμετείχε στον τελικό του Λιγκ Καπ Γαλλίας του 2011. Στις 20 Μαΐου 2012, κατέκτησε τον τίτλο του πρωταθλητή της Λιγκ 1 με την Μονπελιέ ΣΚ σε βάρος της PSG, για πρώτη φορά στην ιστορία του συλλόγου της Νότιας Γαλλίας.
Ολιμπίκ Μαρσέιγ
Την επόμενη σεζόν, προωθήθηκε στην πρώτη ομάδα και έλαβε την φανέλα με τον αριθμό 6. Παρά την προώθηση όμως, χρησιμοποιήθηκε ως τρίτη επιλογή για το δεξιό άκρο της άμυνας πίσω από τον Χαμπίμπ Μπεγιέ και τον Αργεντινό Ρενάτο Σιβέλι. Τελικά ο Γκαρί έλαβε την ευκαιρία να αγωνιστεί όταν ο Μπεγιέ αναγκάστηκε να μετακινηθεί στη θέση του κεντρικού αμυντικού εξαιτίας τραυματισμών, θύμα των οποίων έπεσε και ο Σιβέλι. Αγωνίστηκε σε τρεις συνεχόμενους αγώνες, με την Μαρσέιγ όμως να χάνει και τους τρεις, και ως αποτέλεσμα τον Μποκαλί να επιστρέφει στον πάγκο.
Λιμπούρν Σαιν Σεράν (δανεικός)
Εξαιτίας της υπεροπλίας της ομάδας σε μπακ με εμπειρία, συμπεριλαμβανομένου του νεοαποκτηθέντα Λοράν Μπονάρ, η Μαρσέιγ παραχώρησε με την μορφή δανεικού τον Γκαρί για την σεζόν 2007–08 στην ομάδα της Λιγκ 2 Λιμπούρν Σαιν Σεράν. Ο Μποκαλί αγωνίστηκε σε 29 αγώνες με την ομάδα και πέτυχε το πρώτο γκολ της ποδοσφαιρικής του καριέρας στις 24 Σεπτεμβρίου 2007 απέναντι στην Ναντ. Παρά την βελτίωση στην απόδοσή του, που οδήγησε την Μαρσέιγ να του ανανεώσει το συμβόλαιο ως το 2012, η Λιμπούρν τερμάτισε 19η και, ως αποτέλεσμα, υποβιβάστηκε στην τρίτη κατηγορία της Γαλλίας, την Νασιονάλ. Μετά από αυτό τον δανεισμό, ο Μποκαλί επέστρεψε στην Μασσαλία.
Μονπελιέ
Η παραμονή του Μποκαλί στην Μαρσέιγ μετά την επιστροφή του σε αυτή κράτησε λίγο, καθώς και πάλι στάλθηκε δανεικός, αυτή τη φορά στη Μονπελιέ ΣΚ. Αντί όμως να πάει μόνος του ως δανεικός όπως και τις προηγούμενες φορές, αυτή τη φορά τον ακολούθησαν οι συμπαίκτες του στην Μαρσέιγ Τομάς Ντερουντά και Ζαν-Φιλίπ Σαμπό. Ο Μποκαλί πραγματοποίησε το ντεμπούτο του με την Μονπελιέ σε μια ήττα της ομάδας του με 1-0 από την Στρασμπούρ στις 4 Αυγούστου 2008. Ο Μποκαλί βοήθησε την ομάδα να ανέβει στην Λιγκ 1 καθώς αυτή βρισκόταν στη δεύτερη θέση πίσω από την ΡΚ Λανς, κι αυτό εξαιτίας της διαφοράς τερμάτων μεταξύ των δύο συλλόγων. Στη πρώτη του παρουσία με την Μονπελιέ, ο Μποκαλί πραγματοποίησε 35 εμφανίσεις πετυχαίνοντας 4 τέρματα απέναντι στις Σταντ Ντε Ρενς, Σεντάν, Ντιζόν και Σταντ Μπρεστουά. Επίσης, ο Μποκαλί μοίρασε 4 ασίστ.
Στις 28 Ιανουαρίου 2010 η Μαρσέιγ ξανάστειλε τον νεαρό αμυντικό ως δανεικό στην Μονπελιέ για έξι μήνες με οψιόν αγοράς του παίκτη ύψους 800.000 ευρώ. Το δεύτερο πέρασμα του Μποκαλί από την Μονπελιέ κράτησε λιγότερο του αναμενομένου με τον παίκτη να σημειώνει 12 εμφανίσεις, προτού σπάσει το χέρι του και να λήξει έτσι άδοξα ο δανεισμός του στην Μονπελιέ εξαιτίας ενός τραυματισμού. Μετά το πέρας της σεζόν, η οψιόν αγοράς του παίκτη θα ενεργοποιηθεί από την Μονπελιέ, η οποία κατάφερε να παραμείνει στην κατηγορία τερματίζοντας στην πέμπτη θέση του πρωταθλήματος, εξασφαλίζοντας έτσι την πρόκρισή της για το UEFA Europa League. Μετά από δύο περάσματα ως δανεικός, ο Μποκαλί έγινε "μόνιμος κάτοικος" της πόλης του γαλλικού νότου. Από την στιγμή που μεταγράφηκε στην ομάδα, ο Μποκαλί καθιερώθηκε στην αρχική ενδεκάδα της ομάδας.
Η δεύτερη "γεμάτη" σεζόν του παίκτη στην Λιγκ 1 αποδεικνύεται κατώτερη του αναμενόμενου, κι αυτό παρά την συμμετοχή του στον τελικό του Λιγκ Καπ Γαλλίας απέναντι στην πρώην ομάδα του, καθώς ο Μποκαλί και οι συμπαίκτες του θα "καταρρεύσουν" στο δεύτερο μισό του πρωταθλήματος, τερματίζοντας τελικώς στην 14η θέση, μόλις τρεις βαθμούς πάντως από την πρώτη ομάδα που υποβιβαζόταν. Για πρώτη φορά στην ιστορία της ομάδας, στις 20 Μαΐου 2012, κατακτά τον τίτλο του πρωταθλητή της Λιγκ 1 με την Μονπελιέ ΣΚ σε βάρος της ΠΣΖ ...
Διεθνής καριέρα
Ο Μποκαλί έχει αγωνιστεί με όλες τις μικρές εθνικές ομάδες της Γαλλίας ξεκινώντας από την U-16 και φτάνοντας μέχρι την U-21. Υπήρξε μέλος της ομάδας U-19 που έφτασε τα ημιτελικά του Ευρωπαϊκού Πρωταθλήματος Ποδοσφαίρου U-19 του 2007. Πραγματοποίησε την πρώτη διεθνή συμμετοχή του με την ομάδα U-21 στις 26 Μαρτίου 2008, σε έναν αγώνα απέναντι στην Τσεχία.
Εξωτερικοί σύνδεσμοι
Κατηγορία:Γάλλοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Ολιμπίκ Μαρσέιγ Κατηγορία:Ποδοσφαιριστές Μονπελιέ ΕΣΚ Κατηγορία:Ποδοσφαιριστές Λιγκ 1 Κατηγορία:Ποδοσφαιριστές ΦΚ Λιμπούρν-Σαιν-Σεράν Κατηγορία:Ποδοσφαιριστές Εθνικής Γαλλίας Κ21
Θέμης Χειμάρας
Ο Θέμης (Θεμιστοκλής) Χειμάρας (1975) είναι Έλληνας πολιτικός.
Γεννήθηκε στη Λαμία και είναι γιος του πρώην βουλευτή και νομάρχη, Θανάση Χειμάρα.
Το 2014 εξελέγη περιφερειακός σύμβουλος Στερεάς Ελλάδας με την παράταξη του Κώστα Μπακογιάννη και από το 2016 μέχρι το 2019 ήταν αντιπεριφερειάρχης Επιχειρηματικότητας, Εξωστρέφειας και Αναπτυξιακού Προγραμματισμού. Στις εκλογές του 2019 εξελέγη βουλευτής Φθιώτιδας με τη Νέα Δημοκρατία. Παραιτήθηκε τον Ιανουάριο του 2023 μετά την αποκάλυψη ότι η εταιρεία του λάμβανε προμήθειες από το δημόσιο. Ο ίδιος δήλωσε πως δεν γνώριζε το ασυμβίβαστο και πως συνεχίζει να υποστηρίζει τη Νέα Δημοκρατία.
Παραπομπές
Κατηγορία:Έλληνες αντιπεριφερειάρχες Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Φθιώτιδας
EuroparlTV
Το EuroparlTV είναι ο επίσημος διαδικτυακός τηλεοπτικός σταθμός του Ευρωπαϊκού Κοινοβουλίου. Στις υπηρεσίες του περιλαμβάνονται ζωντανές αναμεταδόσεις των συνεδριάσεων του Ευρωπαϊκού Κοινοβουλίου και των επιτροπών του, μεταδόσεις αρχειακού υλικού, προγραμμάτων συζήτησης και εκπαιδευτικών προγραμμάτων. Το σύνολο του προγράμματός του μεταδίδεται με υποτιτλισμό ή μεταγλώττιση και στις 24 επίσημες γλώσσες της Ευρωπαϊκής Ένωσης. Το κανάλι ξεκίνησε τη λειτουργία του στις 17 Σεπτεμβρίου 2008.
Χρηματοδοτείται από τον προϋπολογισμό του Κοινοβουλίου. Την παραγωγή του τηλεοπτικού προγράμματος έχει αναλάβει το πρακτορείο επικοινωνίας Mostra με έδρα τις Βρυξέλλες, ενώ την τεχνική λειτουργία της πλατφόρμας η Βρετανική εταιρεία Twofour με έδρα το Πλίμουθ. Οι συμφωνίες με τις δύο εταιρείες πραγματοποιήθηκαν το 2006 και το 2007, ενώ μια πρότυπη έκδοση του καναλιού λειτούργησε τον Νοέμβριο του 2007. Το πρόγραμμά του, πέρα από τις αναμεταδόσεις των συζητήσεων του Κοινοβουλίου και των επιτροπών, οργανώνεται σε 3 κύριες ενότητες («κανάλια»)· Τα «Νέα του Κοινοβουλίου», το κανάλι «Νέοι και Κοινοβούλιο» και το κανάλι «Ανακαλύψτε το Κοινοβούλιο».
Ο Ελληνικός τηλεοπτικός σταθμός Channel 9 προβάλλει ολιγόλεπτα δελτία από το Europarl TV, υπό την ονομασία Europe Flash News.
Εξωτερικοί σύνδεσμοι
Κατηγορία:Ευρωπαϊκό Κοινοβούλιο
Ακτουτάν (Γκιουμούσχανε)
Το Ακτουτάν είναι χωριό στην επαρχία Γκιουμούσχανε στην βορειοανατολική Τουρκία. Έχει υψόμετρο 1,650 μέτρα (5,413 πόδια) και η ζώνη ώρας είναι η UTC+03:00, καθώς στην Τουρκία χρησιμοποιείται η μόνιμη θερινή ώρα, δηλαδή χρήση θερινής ώρας όλο τον χρόνο.
Γεωγραφία
Το Γκιουμούσχανε απέχει 17 χιλιόμετρα από το Ακτουτάν.
Πληθυσμός
Κατηγορία:Χωριά της Τουρκίας Κατηγορία:Επαρχία Γκιουμούσχανε
Σαφινάζ Νουρεφσούν Καντινεφέντι
Ο πλήρης τίτλος ήταν: Devletlu İsmetlu Üçüncü Safinaz Nurefsun Kadın Efendi Hazretleri
Βιογραφία
Η Σαφινάζ Νουρεφσούν γεννήθηκε το 1851. Ο πατέρας της ήταν ο Σερμέτ Σελίμ Μπέης, ο οποίος πέθανε ενώ πολεμούσε τους Ρώσους. Υπήρξε υπηρέτρια του Ισμαήλ Πασά, του Χεβδίγη της Αιγύπτου, που την χάρισε στον Σουλτάνο Αμπντούλ Αζίζ. Είχε ξανθά μαλλιά, ανοιχτόχρωμο δέρμα και μπλε μάτια, και περιεγράφηκε ως μια όμορφη γυναίκα. Της άρεσε να παίζει βιολί.
Η Νουρεφσούν και ο Αμπντούλ Χαμίτ Β΄ δεν μπόρεσαν να είναι πια μαζί, και η Νουρεφσούν ζήτησε διαζύγιο. Ο Αμπντούλ Χαμίτ Β΄ εκπλήρωσε το αίτημά της και της χορηγήθηκε διαζύγιο το 1881. Στη συνέχεια παντρεύτηκε τον Σαφφέτ Μπέη, με τον οποίο είχε έναν γιο, που προς το τέλος της βασιλείας του Αμπντούλ Χαμίτ Β΄ έγινε γραμματέας στο παλάτι.
Η Σαφινάζ Νουρεφσούν Καντινεφέντι πέθανε το 1908 σε ηλικία 56/57 ετών, λίγο πριν από τη διακήρυξη της Δεύτερης Συνταγματικής Εποχής.
Πηγές
Κατηγορία:Σουλτάνες της Οθωμανικής Αυτοκρατορίας
Give Me All Your Luvin'
Το «Give Me All Your Luvin'» είναι το πρώτο single από το MDNA, το δωδέκατο στούντιο άλμπουμ της Madonna. Κυκλοφόρησε στις 3 Φεβρουαρίου 2012 από τις Boy Toy, Inc., Live Nation και Interscope Records.
Το «Give Me All Your Luvin'» είναι ένα dance-pop τραγούδι, με στοιχεία μουσικών ειδών όπως New Wave, bubblegum pop, και Disco. Αμέσως μετά την κυκλοφορία του, οι κριτικοί ήταν πολωμένοι με το τραγούδι. Η χορωδία του αναφερόταν ως ένα αποκορύφωμα από τους κριτικούς, που την περιέγραψαν ως πιασάρικη, ωστόσο θεώρησαν ότι η μουσική σύνθεση ήταν κατώτερη από προηγούμενα singles της Μαντόνα. Εμπορικά ήταν μια επιτυχία, φθάνοντας στο νούμερο ένα στον Καναδά και τη Φινλανδία και μέσα στην πρώτη δεκάδα σε πολλές ευρωπαϊκές χώρες, την Ιαπωνία και τη Νότια Κορέα. Έγινε το 38ο top-ten hit της Μαντόνα στα Billboard Hot 100 chart, σπάζοντας το ρεκόρ που είχε η ίδια με τα περισσότερα top-ten singles στην ιστορία του chart. Το βίντεο – κλιπ γυρίστηκε τον Δεκέμβριο του 2011 από την MegaForce.
Το επίσημο remix, στο οποίο συμμετέχουν οι LMFAO στη θέση της MIA, έχει ονομαστεί «Party Rock Remix».
Background
Στις 8 Νοεμβρίου 2011, δύο αποσπάσματα από το demo του «Give Me All Your Luvin'» διέρρευσαν στο διαδίκτυο. Την ίδια μέρα διέρρευσε ολόκληρο το demo του τραγουδιού στο διαδίκτυο με τίτλο “Give Me All Your Love”. Σύμφωνα με το Billboard, «Μέσα σε λίγες ώρες, ήταν ανάμεσα σε ένα από τα κορυφαία 10 trending θέματα σε όλο τον κόσμο στο Twitter.» Μέτα την κυκλοφορία του demo, ο μάνατζερ της Madonna, Guy Oseary, έγραψε στο Twitter ότι είναι πολύ ευχαριστημένοι με την θετική αντίδραση που είχε το demo, αλλά είναι πολύ αναστατωμένοι με όποιον διέρρευσε το τραγούδι. Το demo δεν διέθετε τα φωνητικά της M.I.A. Στις 22 Δεκεμβρίου, η αστυνομία συνέλαβε τον 31 χρoνών fan από την Ισπανία που διέρρευσε το demo. Η αστυνομία, η οποία επιβεβαίωσε μόνο τα αρχικά του υπόπτου ως J.M.R., τον περιέγραψε ως έναν μεγάλο fan της Madonna.
Σύνθεση
Ο John Mitchell του MTV σχολίασε ότι η ενορχήστρωση του τραγουδιού αποτελείται από: «αστραφτερό synths, βαδίζοντας σε τύμπανα μπάντας, χειροκροτήματα και μία πιασάρικη χορωδία». Η Lewis Corner του Digital Spy ονόμασε το τραγούδι: «Εμπνευσμένο απ’την electro-thumper τα 80’ς το οποίο ολοκληρώνεται από άσματα μαζορέτας L-U-V Madonna». Μετά το δεύτερο ρεφρέν επηρεάζεται από dubstep. Η Minaj τραγουδά με ταχείς ρυθμούς ως το alter-ego της Roman Zolanski: «You can be my boy, you can be my boy toy / In the nick of time, I can say a sicker rhyme / Cause it's time for change, like a nickel or a dime / I'm Roman, I'm a barbarian, I'm Conan.» Ο ρυθμός μειώνεται στη συνέχεια, όταν ραπάρει η M.I.A.
Μουσικό Βίντεο
Το βίντεο αρχίζει με την φράση «Fans can make you famous, a contract can make you rich, the press can make you a superstar, but only luv can make you a player.» με background έναν τούβλινο τοίχο. Οι μαζορέτες M.I.A. και Minaj στη συνέχεια τραγουδούν σε μία γειτονιά μαζί με άλλες μαζορέτες οι οποίες φοράνε μάσκες στα πρόσωπά τους. Η Μαντόνα τραγουδώντας την πρώτη στροφή βγαίνει από ένα σπίτι με ένα καροτσάκι μωρού φορώντας μια καπαρντίνα και γυαλιά ηλίου, τα οποία στη συνέχεια τα βγάζει. Μετά αναδυόμενοι ποδοσφαιριστές την προστατεύουν από διάφορα εμπόδια, από χρυσές σταγόνες βροχής και κόβουν ένα αυτοκίνητο στη μέση που της κόβει το δρόμο. Στη συνέχεια την κρατούν κάθετα στον τοίχο και περπατά οριζόντια. Κατά τη διάρκεια του βίντεο, δείχνει την Μαντόνα να χορεύει και να τραγουδάει μπροστά από έναν τοίχο με τούβλα και σε μία σκηνή κρατάει μια κούκλα μωρού.
Κατά τη διάρκεια της δεύτερης στροφής, η Μαντόνα περπατάει στην πόλη με την ΜΙΑ και την Minaj και εξακολουθούν να την ακολουθούν μαζορέτες και ποδοσφαιριστές. Στη συνέχεια οι παίκτες μπαίνουν μπροστά για να την σώσουν από έναν αόρατο σκοπευτή που την πυροβολεί από ένα αυτοκίνητο. Σκαρφαλώνει μια πυραμίδα ποδοσφαιριστών και μπαίνει σε ένα κλαμπ γεμάτο με μαζορέτες και άλλους ποδοσφαιριστές όπου η Minaj και η M.I.A. τραγουδούν τα μέρη τους, ντυμένες και οι τρεις Marilyn Monroe. Η Μαντόνα πέφτει από ένα κτήριο αλλά την πιάνουν δύο παίκτες. Πηγαίνει στην πλατεία της πόλης και τότε αρχίζει ο χορός με της μαζορέτες και χτυπώντας με ρόπαλα τα κεφάλια των ποδοσφαιριστών βγαίνουν πυροτεχνήματα. Το βίντεο τελειώνει με τη Μαντόνα μπροστά από έναν τοίχο από τούβλα, γελώντας και πετώντας ένα μωρό κούκλα και να εμφανίζεται η λέξη «Touchdown!» μπροστά από έναν ροζ τοίχο.
Το περιοδικό Rolling Stone έδωσε μια μικτή κριτική για το βίντεο λέγοντας ότι: “Είναι ένα ανόητο και διασκεδαστικό κλιπ, αν και οι απρόσωπες μαζορέτες στο παρασκήνιο ήταν ανατριχιαστικές”. Το MTV το περιέγραψε ως: “Funky, διασκεδαστικό και σουρεαλιστικό (σχεδόν καρτούν)”
Πηγές
Κατηγορία:Τραγούδια της Μαντόνα Κατηγορία:Singles του 2012 Κατηγορία:Τραγούδια του 2012 Κατηγορία:Singles της Interscope Records
Αντρέα Λουκέσι
Ο Αντρέα Λουκέσι (Andrea Luchesi) (Μόττα ντι Λιβένζα - Ιταλία, 23 Μαΐου 1741 – Βόννη 21 Μαρτίου 1801) ήταν Ιταλός συνθέτης και οργανίστας της κλασικής περιόδου.
Βιογραφία
Στην ηλικία των 15 μετακόμισε στη Βενετία, όπου μελέτησε με τους καλύτερους μουσικούς και έγινε γρήγορα γνωστός για τις ικανότητές του στο εκκλησιαστικό όργανο, το τσέμπαλο και τη σύνθεση.
Το 1771 προσκλήθηκε στη Βόννη από τον Αρχιεπίσκοπο της Κολωνίας. Από το 1774 έως το 1794 ήταν Kapellmeister (αρχιμουσικός) στην Αυλή της Βόννης, όπου φέρεται ότι είχε ως μαθητή τον νεαρό Λούντβιχ βαν Μπετόβεν.
Σύνθεσε κωμικές και δραματικές όπερες, οργανική και εκκλησιαστική μουσική, καντάτες, κοντσέρτα, συμφωνίες, σονάτες για το όργανο, για το τσέμπαλο και το βιολί, λειτουργίες, κ.λπ. Ένα μεγάλο μέρος των συνθέσεών του έχει χαθεί, ωστόσο σε πρόσφατες μελέτες ο Giorgio Taboga ισχυρίζεται ότι ο Λουκέσι ήταν ο πραγματικός συνθέτης των σημαντικότερων συμφωνιών των Χάυντν και Μότσαρτ, οι οποίοι αγόραζαν συνθέσεις του ιταλού συνθέτη για να τις παρουσιάσουν ως δικές τους, καθώς και μερικών πρώιμων έργων του Μπετόβεν, όπως είναι τα τρία κουαρτέτα για πιάνο και έγχορδα WoO36 και οι Καντάτες για τους Αυτοκράτορες Ιωσήφ τον 2ο και Λεοπόλδο τον 2ο. Οι ισχυρισμοί του Taboga ότι ο Λουκέσι είναι ο δημιουργός του βιενέζικου κλασικισμού συναντούν ελάχιστη υποστήριξη και δε συζητούνται σοβαρά από την επιστημονική κοινότητα των μουσικολόγων.
Σημειώσεις
Κατηγορία:Ιταλοί συνθέτες Κατηγορία:Συνθέτες της κλασικής εποχής
Δυναστεία των Αντωνίνων
Η Δυναστεία τού Νέρβα και των Αντωνίνων κυβέρνησε κατά το διάστημα 96-192, δηλ. κατά τη διάρκεια τού 2ου αιώνα μ.Χ. και συνολικά για 96 χρόνια· είναι η μακροβιότερη δυναστεία της Ρωμαϊκής Αυτοκρατορίας. Περιλαμβάνει επτά μέλη: τους Αυτοκράτορες Νέρβα, Τραϊανό, Αδριανό, Αντωνίνο Πίο, Λούκιο Βέρο, Μάρκο Αυρήλιο και Κόμμοδο. Χαρακτηριστικό τους είναι ότι οι τέσσερις πρώτοι δεν είχαν διάδοχο, έτσι υιοθετούσαν έναν ικανό, συνήθως συγγενή τους για να τους διαδεχθεί. Εκτός τού πρώτου και τού τελευταίου από τους επτά, οι υπόλοιποι είναι υιοθετημένοι. Πέντε από τους Αυτοκράτορες της δυναστείας, οι Νέρβας, Τραϊανός, Αδριανός, Αντωνίνος Πίος και Μάρκος Αυρήλιος ήταν οι καλύτεροι στην ιστορία της Ρώμης.
Ιστορία
Είχαν προηγηθεί η Ιουλιο-Κλαυδιανή δυναστεία και η Δυναστεία των Φλαβίων. Η διαδοχή στην πρώτη θα γινόταν κληρονομική, αλλά επειδή οι Αυτοκράτορες δεν είχαν γιο ή απεβίωσε πριν από αυτούς ή τον παραγκώνισαν, η διαδοχή γινόταν σε κοντινό συγγενή, που υιοθετούσαν. Στη δεύτερη δυναστεία η διαδοχή ήταν κληρονομική στον γιο. Στη δυναστεία τού Νέρβα και των Αντωνίνων οι τέσσερις πρώτοι Αυτοκράτορες δεν είχαν γιο, έτσι υιοθετούσαν έναν ικανό διάδοχο, όχι απαραίτητα κοντινό συγγενή τους. Με τους ηγέτες αυτούς οι Αυτοκρατορία γνώρισε την ακμή της. Ο τελευταίος που υιοθετήθηκε, ο Μάρκος Αυρήλιος, είχε γιο τον Κόμμοδο, που τον διαδέχθηκε· με αυτόν άρχισε η παρακμή της Αυτοκρατορίας. Ο Νικολό Μακιαβέλλι και ο Έντουαρντ Γκίμπον συνδέουν την ακμή της Ρώμης με τους υιοθετημένους Αυτοκράτορες.
Η δυναστεία χωρίζεται από μερικούς σε δύο μέρη: οι πρώτοι τρεις Αυτοκράτορες αποτελούν τη δυναστεία τού Νέρβα ή Ουλπία δυναστεία από το όνομα τού Μάρκου Ουλπίου Τραϊανού. Οι άλλοι τέσσερις, από τους οποίους οι τρεις φέρουν το όνομα Αντωνίνος, αποτελούν τη δυναστεία των Αντωνίνων. Ο Αντωνίνος Πίος υιοθέτησε δύο, τους Μάρκο Αυρήλιο και Λούκιο Βέρο και απεβίωσε το 161. Τον διαδέχθηκαν οι δύο μαζί ως το 169, όταν απεβίωσε ο Λεύκιος Βέρος· ο Μάρκος Αυρήλιος έμεινε μόνος στην εξουσία. Τη δυναστεία τους ακολούθησε η Δυναστεία των Σεβήρων και η Δυναστεία των Γορδίων. Το β΄ ήμισυ τού 3ου αι. πέρασε με αναστάτωση στη διαδοχή και στην οικονομία, ως την έλευση τού Διοκλητιανού.
Ο Νέρβας λοιπόν υιοθέτησε τον Τραϊανό, χωρίς να είναι συγγενής του. Ο Τραϊανός υιοθέτησε τον Αδριανό, που ήταν γιος τού εξαδέλφου του και επίσης μικρανιψός του. Ο Αδριανός υιοθέτησε τον Αντωνίνο Πίο, που ήταν σύζυγος της Φαυστίνας της Πρεσβύτερης, ανιψιάς της συζύγου τού Αδριανού. Ο Αντωνίνος Πίος υιοθέτησε τον Μάρκο Αυρήλιο, που ήταν γαμπρός του και ανιψιός της συζύγου του Φαυστίνας της Πρεσβύτερης. Επίσης υιοθέτησε τον Λούκιο Βέρο, γαμπρό τού Μάρκου Αυρηλίου.
Η δυναστεία συνδέεται με την προηγούμενη και την επόμενη: ο Τίτος (της δυναστείας των Φλαβίων) είχε σύζυγο τη Μαρκία Φουρνίλλα, θεία τού Τραϊανού. Ο Λεύκιος Βέρος ήταν θείος της Σερβιλίας Κειονίας, μάμμης τού Γορδιανού Γ΄ (της δυναστείας των Γορδίων). Η περίοδος των Αντωνίνων ήταν η χρυσή εποχή για τη Ρώμη.
Γενεαλογία
Κατηγορία:Ρωμαίοι Αυτοκράτορες
Πανεπιστήμιο του Τελ Αβίβ
thumb|250px|right Το Πανεπιστήμιο του Τελ Αβίβ (TAU) (Εβραϊκά: אוניברסיטת תל - אביב Universitat Τελ Αβίβ) είναι δημόσιο πανεπιστήμιο που βρίσκεται στο Ραμάτ Αβίβ, Τελ Αβίβ, Ισραήλ.
Εξωτερικοί σύνδεσμοι
Τελ Αβιβ
1872 Έλενος
Ο Έλενος (Helenos) είναι ένας αστεροειδής της Τρωικής Ομάδας του Δία (ακόλουθο μέλος) με απόλυτο μέγεθος (όπως ορίζεται για το Ηλιακό Σύστημα) 10,691. Ανακαλύφθηκε το 1971 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομα του από το όνομα του Τρώα πρίγκηπα Ελένου.
Φυσικά χαρακτηριστικά
Τα φυσικά χαρακτηριστικά του Ελένου είναι άγνωστα.
Εξωτερικοί σύνδεσμοι
Ελενος
Καρτάλης
Το ελληνικό επώνυμο Καρτάλης μπορεί να αναφέρεται σε κάποιο από τα παρακάτω πρόσωπα, κυρίως μέλη της Οικογένειας Καρτάλη από τη Μαγνησία:
Κατηγορία:Ελληνικά επώνυμα
Καλάτα Κεφαλονιάς
Τα Καλάτα είναι οικισμός στην Κεφαλονιά. Διοικητικά ανήκει στον δήμο Κεφαλονιάς του ομώνυμου νομού. Σύμφωνα με την απογραφή του 2011, έχει 25 κατοίκους.
Παραπομπές
Κατηγορία:Δήμος Κεφαλονιάς Κατηγορία:Χωριά του νομού Κεφαλληνίας
Βερνάρδος του Φεζανσαγκέ
Ο Βερνάρδος, γαλλ.: Bernard d'Armagnac, senieur de Firmacon, vicomte de Fezensaguet, (1155 – 1202) από τον Οίκο του Αρμανιάκ ήταν κύριος του Φιρμακόν και στη συνέχεια υποκόμης του Φεζενσαγκέ από το 1182 έως το 1202. Ήταν γιος του Γεράρδου, κόμη του Aρμανιάκ.
Βιογραφία
Το 1171, προς υποστήριξη των Αλβιγηνών (Καθαρών), τα στρατεύματα του Βερνάρδου λεηλάτησαν και κατέστρεψαν εν μέρει τον καθεδρικό ναό του Ως (Auch). Μετά την επιστροφή του, τού απαγορεύτηκε η είσοδος στην πόλη, και έπρεπε να καταφύγει στο Σαιν Μαρτίν. Αργότερα, ο κόμης Ραϋμόνδος της Τουλούζης κατέλαβε το Ως και έκαψε τον καθεδρικό ναό.
Το 1182 ο θείος του Bερνάρδος Δ΄, κόμης των Aρμανιάκ και Φεζανσάκ, τον ανακήρυξε κληρονόμο της κομητείας του και του έδωσε το αρχοντικό του Φεζανσαγκέ.
Ωστόσο, λίγο μετά από αυτό, ο Bερνάρδος Δ΄ απέκτησε έναν γιο, τον Γεράρδο Δ΄, ο οποίος διαδέχθηκε τον πατέρα του. Αφού ο Γεράρδος Δ΄ απεβίωσε χωρίς απογόνους, ο μεγαλύτερος γιος τού Βερνάρδου του Φεζανσαγκέ, Γεράρδος Ε΄, κληρονόμησε τις κομητείες Aρμανιάκ και Φεζανσάκ.
Οικογένεια
Νυμφεύτηκε το 1172 τη Ζεράλντα, κόρη του Ρογήρου-Βερνάρδου Α΄ κόμη του Φουά και της Σεσίλ Τρανκαβέλ. Είχαν τέκνα:
Ισραηλινές βουλευτικές εκλογές (2020)
μικρογραφία| Τα ψηφοδέλτια των εκλογών Την 2η Μαρτίου 2020 διεξήχθησαν πρόωρες βουλευτικές εκλογές στο Ισραήλ, για την εκλογή των μελών του 23ου Κνέσετ (Κοινοβούλιο). Βάσει της νομοθεσίας, οι εκλογές κανονικά έπρεπε να διεξαχθούν πριν την 3η Τρίτη του Εβραϊκού μήνα Χεσβάν, 4 χρόνια μετά την ημερομηνία διεξαγωγής των προηγούμενων εκλογών (17 Σεπτεμβρίου 2019), δηλαδή το αργότερο μέχρι την 31η Οκτωβρίου 2023.
Ωστόσο, την 11η Δεκεμβρίου 2019 δεν είχε σχηματιστεί ακόμα κυβέρνηση, οπότε συγκλήθηκαν πρόωρες εκλογές, που μάλιστα είναι οι τρίτες μέσα σε χρονική διάρκεια ενός ετούς, μετά τις εκλογές του Σεπτεμβρίου και του Απριλίου του 2019.
Σκάλα-Ποντίλσκα
Το Σκάλα-Ποντίλσκα (Скала-Подільська) είναι ένα χωριό στην περιφέρεια Τερνοπίλ στην Ουκρανία, με πληθυσμό 4,920 κατοίκων στην απογραφή του 2001. Έχει έκταση 1,52 τετραγωνικά χιλιόμετρα και πυκνότητα πληθυσμού 2963 κάτοικοι το τετραγωνικό χιλιόμετρο, και ο ταχυδρομικός κώδικας είναι ο 48720. Η ζώνη ώρας είναι η UTC+02:00, και η θερινή ώρα είναι η UTC+03:00.
Ισραηλινές βουλευτικές εκλογές (2020)
Ιστορικό
Η μακρά περίοδος πολιτικού αδιεξόδου που οδήγησε στις εκλογές, οφείλεται στο ότι από τις εκλογές του Απριλίου και του Σεπτεμβρίου του 2019 δεν αναδείχθηκε καθαρή πλειοψηφία ώστε να σχηματιστεί κυβέρνηση 61 μελών, ούτε από τον υπηρεσιακό πρωθυπουργό Μπέντζαμιν Νετανιάχου ούτε από τον αρχηγό της αντιπολίτευσης Μπένι Γκάντς, ούτε με τη συνεργασία των μικρότερων συμμαχικών κομμάτων τους.
Σκάλα-Ποντίλσκα
Εξωτερικοί σύνδεσμοι
Κατηγορία:Πόλεις της Ουκρανίας
Ισραηλινές βουλευτικές εκλογές (2020)
Ιστορικό
Η Όρλι Αντάς, η διευθύντρια της Κεντρικής Εκλογικής Επιτροπής, επέστησε την προσοχή στο ότι δεν διαθέτει την αναγκαία χρηματοδότηση και το προσωπικό για τη διεξαγωγή εκλογών για τρίτη φορά, και ο Πρόεδρος Ρεουβέν Ριβλίν εξέφρασε την επιθυμία του να αποφευχθούν, εκφράζοντας επανειλημμένα την απογοήτευσή του για την αδυναμία σχηματισμού μίας κυβέρνησης ενότητας. Μετά, όπως ορίζει ο Βασικός Νόμος, την 21 Νοεμβρίου 2019 προκήρυξε μια περίοδο 21 ημερών, κατά την οποία οποιοσδήποτε βουλευτής της Κνέσετ μπορούσε να εξασφαλίσει τη στήριξη 60 συναδέλφων του θα αναλάμβανε να σχηματίσει κυβέρνηση. Μέχρι τις 11 Δεκεμβρίου κανείς από τους βουλευτές δεν τα κατάφερε, οπότε ο Ριβλίν αναγκάστηκε να προκηρύξει νέες εκλογές.
Κοινοβουλευτικές παρατάξεις
Στον πίνακα αναφέρονται οι κοινοβουλευτικές παρατάξεις που εκπροσωπήθηκαν στο 22ο Κνέσετ.
Μετά τις εκλογές
Στις 8 Μαρτίου 2020, ο Λίμπερμαν (αρχηγός του Γισραέλ Μπεϊτέινου) παρουσίασε στον Γκαντς τις ελάχιστες προϋποθέσεις που πρέπει να πληρωθούν για να στηρίξει το σχηματισμό μιας κυβέρνησης συνεργασίας με αρχηγό τον Γκαντς. Την επόμενη μέρα, η Παλαιστινιακή Κοινή Λίστα συμφώνησε να συνεργαστεί με τον Γκαντς και τον Λίμπερμαν ώστε να μην επανεκλεγεί ο Νετανιάχου. Στις 10 Μαρτίου η Όρλι Λέβι (αρχηγός του κόμματος Γκέσερ) εγκατέλειψε την συμμαχία Εργατικό-Γκέσερ-Μέρετζ και ανακοίνωσε ότι δεν θα υποστηρίξει μια κυβέρνηση μειοψηφίας. Οι Κυανόλευκοι Ζβι Χάουσερ και Γιόαζ Χέντελ είχαν δηλώσει ήδη ότι δεν θα υποστηρίξουν μια κυβέρνηση που βασίστηκε στην υποστήριξη της Κοινής Λίστας. Την ίδια μέρα ο Κυανόλευκος αρχηγός δήλωσε ότι ευελπιστεί να σχηματίσει μία συμμαχία χωρίς την υποστήριξη της Κοινής Λίστας εντός δύο εβδομάδων, δηλαδή μέχρι τις 23 Μαρτίου. Στις 11 Μαρτίου ο αρχηγός του Εργατικού Κόμματος Αμίρ Πέρετζ συναντήθηκε με τον Κυανόλευκο αρχηγό, και δήλωσε ότι «συνεχίζονται οι προσπάθειες να σχηματιστεί η νέα κυβέρνηση όσο γρηγορότερα γίνεται» Στις 15 Μαρτίου, ο Πρόεδρος Ρεουβέν Ριβλίν ανακοίνωσε ότι θα αναθέσει στον Γκαντς τον σχηματισμός της νέας κυβέρνησης αν εξασφαλίσει την υποστήριξη των 61 από τους 120 βουλευτές. Στις 16 Μαρτίου 2020 έγινε η τελετή ορκωμοσίας για τα 120 μέλη του 23ου Κνέσετ. Στην τελετή, ο Πρόεδρος Ριβλίν δήλωσε: «''Η πολιτική κρίση είναι πολύ βαθιά και μας διχάζει, αλλά δεν έχουμε άλλο κράτος και κανένα άλλο έθνος. Μόνο ένα πράγμα σας ζητώ: Δώστε στον λαό μία κυβέρνηση''».
Πριν από τις εκλογές, ο Γκάντς υποσχέθηκε ότι στην κυβέρνησή του δεν θα συμπεριληφθεί ο Νετανιάχου. Ωστόσο, μετά τις εκλογές και με την εκδήλωση της πανδημίας του κορονοϊού 2019-20, ο Γκάντς άλλαξε τη στάση του, δηλώνοντας ότι «το σωστό για το Κράτος του Ισραήλ αυτήν την ώρα» είναι να σχηματιστεί μία κυβέρνηση ενότητας για την αντιμετώπιση της έκτακτης ανάγκης, αν συμφωνήσει ο Νετανιάχου για συνεργασία. Πρόσθεσε, ότι θα ήταν καλό στην κυβέρνηση ενότητας να περιλαμβάνονται μέλη από όλες τις πολιτικές παρατάξεις Στις 21 Μαρτίου, ο Νετανιάχου ανακοίνωσε ότι συμφωνεί για κυβέρνηση ενότητας, με την θέση του Πρωθυπουργού να είναι κυλιόμενη, «χωρίς παραστάσεις και κόλπα». Στις 25 Μαρτίου ο Γιούλι Έντελστειν παραιτήθηκε από τη θέση του Ομιλητή στο Κνέσετ. Μία ημέρα μετά, ο Γκαντς εξελέγη Ομιλητής με 74 ψήφους υπέρ και 18 κατά. Ο Γκαντς επικρίθηκε για αυτήν την κίνηση, που εκλήφθηκε ως πολιτική αυτοκτονία από πολλούς. Ο Κυανόλευκος Λάπιντ δήλωσε: «''Σχηματίσαμε την Κυανόλευκη συμμαχία για να προσφέρουμε μία εναλλακτική στο λαό του Ισραήλ.[...]η εναλλακτική χρειαζόταν όπως χρειαζόμαστε τον αέρα για να αναπνέουμε. Θέλαμε να φέρουμε αλλαγή, ελπίδα, ένα νέο δρόμο''».
Στις 27 Μαρτίου 2020 αποκαλύφθηκε ότι το μεγαλύτερο εμπόδιο στην συνεργασία του Ισραηλινού Πρωθυπουργού Νετανιάχου και του αντιπολιτευτή του, Γκαντς, είναι το ειρηνευτικό πρόγραμμα του Αμερικανού Προέδρου Τραμπ που πρέπει να εφαρμοστεί στην Μέση Ανατολή. Από τα συμφραζόμενα φαίνεται πως ενώ ο Γκαντς δήλωσε δημόσια ότι θα στηρίξει το ειρηνευτικό πρόγραμμα του Τραμπ, θα έδινε προτεραιότητα στις νέες ειρηνευτικές συνομιλίες με τους Παλαιστίνιους, κάτι που είναι αντίθετο με το σχέδιο του Τραμπ. Στις 11 Απριλίου, ο Γκαντς ζήτησε από τον Πρόεδρο Ριβλίν παράταση 2 εβδομάδων για το σχηματισμό κυβέρνησης, επειδή η πανδημία του κορονοϊού και οι εορτασμοί του Πάσχα καθυστερούν τις διαπραγματεύσεις. Δήλωσε ότι είναι προσανατολισμένος προς μία κυβέρνηση ενότητας με τον Νετανιάχου, λόγω της «πολιτικής, υγειονομικής, κοινωνικής κρίσης... ακόμα και αν χρειαστεί να πληρώσω μεγάλο πολιτικό και προσωπικό τίμημα». Στις 12 Απριλίου ανακοινώθηκε ότι ο Πρόεδρος Ριβλίν απέρριψε το αίτημα του Γκαντς, και ήταν η πρώτη φορά που ένας Ισραηλινός Πρόεδρος απέρριψε τέτοιο αίτημα. Στις 13 Απριλίου, ο Νετανιάχου και ο Γκαντς ζήτησαν από κοινού παράταση δύο ημερών από τον Πρόεδρο Ριβλίν, και το αίτημα τους έγινε δεκτό.
Η προθεσμία των δύο ημερών έληξε στις 15 Απριλίου, και οι δύο αρχηγοί, ο Νετανιάχου και ο Γκαντς, απέτυχαν να σχηματίσουν μία κυβέρνηση συνεργασίας. Στις 16 Απριλίου ο Πρόεδρος Ριβλίν έδωσε στο Κνέσετ μία προθεσμία 21 ημερών για να διαλέξουν έναν νέο πρωθυπουργό. Αν αποτύγχανε, και δεν παρουσιαζόταν κανένας υποψήφιος, τότε το Κνέσετ θα διαλυόταν και θα προκηρύσσονταν εκλογές για τις 4 Αυγούστου. Στο Αλ-Μόνιτορ (ειδησεογραφικό δίκτυο), κυκλοφόρησαν φήμες ότι ο Υπουργός Οικονομικών Μοσέ Καλόν, ίσως παραιτηθεί από τη θέση του και διασπαστεί από το κόμμα του Νετανιάχου. Ο Αριέχ Ντέρι, ο αρχηγός του κόμματος Σας, ο οποίος ήταν σημαντικός διαμεσολαβητής στις διαπραγματεύσεις μεταξύ των Νετανιάχου και Γκαντς, φάνηκε να υποστηρίζει μία κεντροδεξιά συμμαχία με τον Νετανιάχου, αλλά μόνο μέχρι τις επόμενες εκλογές. Δήλωσε επίσης, ότι: «ίσως ανοιχτεί στο ενδεχόμενο για συμμαχία με τους Κυανόλευκους – τώρα που ο αντικληρικός Γιαΐρ Λαπίντ, έφυγε από το κόμμα και τράβηξε το δρόμο του». Τα δεξιά κόμματα Γιαμίνα και Σας θα ήταν πιο συνεργάσιμα με τον Γκαντς αν εκκαθάριζε το κόμμα του από μερικά αριστερά στοιχεία.
Στις 20 Απριλίου, η προκήρυξη νέων εκλογών αποφεύχθηκε όταν ο Νετανιάχου και ο Γκαντς υπέγραψαν την 14-σέλιδη «Συμφωνία Συμμαχίας για τον Σχηματισμό Έκτακτης Κυβέρνησης Ενότητας», σύμφωνα με την οποία ο Νετανιάχου θα αναλάβει καθήκοντα Πρωθυπουργού και ο Γκαντς θα γίνει Αναπληρωτής του Πρωθυπουργού, για 18 μήνες. Μετά, οι ρόλοι τους θα αντιστραφούν, δηλαδή ο Γκαντς θα αναλάβει τη θέση του Πρωθυπουργού για τους επόμενους 18 μήνες. Το νέο υπουργικό συμβούλιο θα αποτελείται από ισάριθμα μέλη της Λικούντ και των Κυανόλευκων. Οι Κυανόλευκοι θα αναλάβουν τα Υπουργεία Δικαιοσύνης, Οικονομίας, Εργασίας και Πρόνοιας, Επικοινωνιών, Γεωργίας, Πολιτισμού και Αθλητισμού, Ένταξης των Μεταναστών, Τουρισμού, Μειονοτήτων, Διασποράς, Επιστήμης και Διαστήματος, Στρατηγικών Υποθέσεων και Κοινωνικών Υποθέσεων. Οι θέσεις των υπουργών εξωτερικών, ενέργειας και προστασίας του περιβάλλοντος θα είναι κυλιόμενες όπως και η θέση του Πρωθυπουργού. Βάσει της συμφωνίας, ο Γκαντς θα αναλάβει και το Υπουργείο Άμυνας, για 18 μήνες, και μετά ο Νετανιάχου θα αναλάβει τη θέση. Στο υπουργικό συμβούλιο θα συμμετέχουν και μέλη άλλων κομμάτων: ο Αμίρ Πέρετζ του Εργατικού Κόμματος θα αναλάβει το Υπουργείο Οικονομίας, ο Γιάακοβ Λίτζμαν του Ενωμένου Ιουδαϊσμού της Τορά θα αναλάβει το Υπουργείο Υγείας και ο Αριέχ Ντέρι του κόμματος Σας θα αναλάβει το Υπουργείο Εσωτερικών.
Στις 22 Απριλίου, ανακοινώθηκε ότι η πολιτική συμμαχία Γιαμίνα, με αρχηγό τον υπουργό άμυνας Νάφταλι Μπένετ, δεν έχει συμφωνήσει ακόμα να συμμετάσχει στην κυβερνητική συμμαχία και για την ώρα «εξετάζουν όλες τις εναλλακτικές [...] με ανοιχτό μυαλό». Ο Μπένετ αποδοκίμασε την απόφαση του Νετανιάχου να καθυστερήσει τις μεταρρυθμίσεις στο δικαστικό σύστημα. Την ίδια ημέρα, οι εκπρόσωποι των κομμάτων Ενωμένος Ιουδαϊσμός της Τορά και Εργατικό Κόμμα υπέγραψαν τη συμφωνία. Βάσει αυτής, μέλη του Ενωμένου Ιουδαϊσμού της Τορά θα αναλάβουν τις θέσεις του Υπουργού υγείας, του προέδρου της Οικονομικής Επιτροπής του Κνέσετ, δύο θέσεις υφυπουργών και άλλη μία θέση προέδρου επιτροπής του Κνέσετ, ενώ ο Αμίρ Πέρετζ του Εργατικού Κόμματος θα γίνει Υπουργός Οικονομίας και μαζί με τους Κυανόλευκους θα συντονίζει τα κοινοβουλευτικά θέματα και τα πολιτικά ζητήματα.
Ηλεκτρονική συνταγογράφηση
Ιστορία
Πρωτοπόροι στην Ηλεκτρονική συνταγογράφηση είναι οι Γερμανοί και οι Σουηδοί οι οποίοι άρχισαν την εφαρμογή σταδιακά από το 1980-1985 και την ολοκλήρωσαν σε μια δεκαετία. Οι ΗΠΑ άρχισαν το σύστημα μόλις το έτος 2011, ενώ στην Ελλάδα ψηφίστηκε το έτος 2010 ως μέρος του γενικότερου σχεδίου ηλεκτρονικής διακυβέρνησης της κυβέρνησης Γεωργίου Α. Παπανδρέου (OpenGov ). Η προσπάθεια ξεκίνησε από την ελληνική κυβέρνηση τον Φεβρουάριο του 2010 με ανοικτή διαβούλευση και πρόσκληση ενδιαφέροντος σε εταιρίες να καταθέσουν τις προτάσεις τους για την υλοποίηση του έργου, και τα πρώτα βήματα εφαρμογής άρχισαν ήδη τον Απρίλη του 2010. Η καθιέρωση της Ηλεκτρονικής συνταγογράφησης εντάχθηκε αργότερα και ως υποχρέωση στην πρώτη δανειακή σύμβαση της Ελλάδας (Μνημόνιο Ι) (Μάιος 2010). Την τεχνική υποδομή και την υποστήριξη του Ιατρικού λογισμικού για την Ηλεκτρονική συνταγογράφηση ανέλαβε η κρατική εταιρεία ΗΔΙΚΑ ΑΕ. Αρχικός πρόεδρος της εταιρίας διορίσθηκε ο Βλάσης Σφυρόερας. Οι όποιες δυσλειτουργίες του συστήματος ανάγκασαν την εταιρεία να προβεί σε αναβαθμίσεις οι οποίες συνεχίσθηκαν μέχρι και το έτος 2013, χρηματοδοτούμενες από το ΕΣΠΑ, όπως αναγράφεται στις οθόνες της εφαρμογής. Η Ηλεκτρονική συνταγογράφηση άρχισε σταδιακά μέσα στό έτος 2011, με πιστοποίηση των Ιατρών και την ένταξη ορισμένων Ταμείων. Στις 31-12-2011 μετά από έντονες αντιπαραθέσεις του Ιατρικού σώματος και του τότε Διοικητού του ΕΟΠΥΥ Γεράσιμου Βουδούρη, υπεγράφη Κοινή Υπουργική Απόφαση με την οποία όλοι οι ιατροί της Ελλάδας - ανεξάρτητα συμβάσεως ή όχι με τον ΕΟΠΥΥ - να μπορούν να συνταγογραφούν ηλεκτρονικά τα φάρμακα στους ασθενείς τους.
Πρακτικές πληροφορίες
Στην Ελλάδα η Ηλεκτρονική συνταγογράφηση ανατέθηκε στην εταιρεία ΗΔΙΚΑ Α.Ε. Αρχικά ο σχεδιασμός ήταν για ένα συνενωμένο Ταμείο αλλά σταδιακά επεκτάθηκε η εφαρμογή σχεδόν σε όλα τα Ασφαλιστικά Ταμεία, διότι συνενώθηκαν στον ΕΟΠΥΥ. Η διαχείριση των πληροφοριών γίνονταν αρχικά μέσω δύο ιστοτόπων (ιστοσελίδων) σε πιστοποιημένους χρήστες-ιατρούς. Αυτοί οι ιστότοποι ήταν: Όμως, στα μέσα του έτους 2012 οι δύο ιστότοποι συνενώθηκαν σε έναν, τον https://web.archive.org/web/20150408015237/http://www.e-syntagografisi.gr/. Έτσι όλες οι εργασίες πλέον γίνονται από μία διεύθυνση-ιστότοπο.
Πληροφορίες-Επικοινωνία
Η υπεύθυνη για την Ηλεκτρονική συνταγογράφηση εταιρεία HΔIKA AE (Ιστοσελίδα http://www.idika.gr/) διαθέτει το Τμήμα Αρωγής για παροχή πρόσθετων πληροφοριών, με το οποίο εξυπηρετεί τους γιατρούς για κάθε είδους ερώτηση που αφορά συνταγογράφηση φαρμάκων, ειδικές ονομασίες, δοσολογίες κ.τ.λ.
Εξωτερικοί σύνδεσμοι
Κατηγορία:Φαρμακευτική Κατηγορία:Υγεία Κατηγορία:Ιατρικές θεραπείες
Ιερά Μητρόπολις Φιλίππων, Νεαπόλεως και Θάσου
Η Ιερά Μητρόπολις Φιλίππων, Νεαπόλεως και Θάσου είναι μια από τις Μητροπόλεις των λεγομένων «Νέων Χωρών». Έδρα της είναι η Καβάλα και περιλαμβάνει το μεγαλύτερο τμήμα της Περιφερειακής Ενότητας Καβάλας (συγκεκριμένα τους Δήμους Καβάλας και Νέστου) και τη νήσο Θάσο.
Ιστορία
thumb|left|Παλαιοχριστιανική Βασιλική των [[Φίλιπποι|Φιλίππων.]] Η ιστορία του Χριστιανισμού στην περιοχή ξεκίνησε με την άφιξη του Αποστόλου Παύλου και των συνεργατών του Σίλα, Λουκά και Τιμοθέου στη Νεάπολη (σημερινή Καβάλα) και την ίδρυση της πρώτης Εκκλησίας στους Φιλίππους το 50 μ.Χ., η οποία ήταν η πρώτη επί Ευρωπαϊκού εδάφους. Η χριστιανική κοινότητα των Φιλίππων έχαιρε του σεβασμού του ιδρυτή της, ο οποίος τους έστειλε τον εκπρόσωπό του Επαφρόδιτο, ο οποίος παραδοσιακά θεωρείται ο πρώτος επίσκοπος της πόλης. Αρκετοί κάτοικοι των Φιλίππων μαρτύρησαν, όπως φαίνεται από την επιστολή του Αγίου Πολυκάρπου προς τους Φιλιππισίους. Το Vetus Martyrologium Romanum αναφέρει στις 26 Ιουλίου τον Άγιο Έραστο, δεύτερο επίσκοπο της πόλης μετά τον Επαφρόδιτο.